LILLEPUTT PRIVATE FAMILEBARNAHGE

**NÅR BARNET ER SYKT**

Det er barnets allmenntilstand som avgjør om det bør være i barnehagen eller hjemme. Og med det menes at det skal være i form til å delta i barnehagens aktiviteter. Selv om barnet kanskje virker opplagt hjemme, kan det være en større utfordring å henge med i barnehagen sin hverdag. Mange barn trenger også litt tid på å hente seg inn igjen etter sykdom.

Det er strevsomt for barnet å være i barnehagen hele dagen. Så for å henge med må man være i form. Barnet skal kunne være med på ulike aktiviteter både ute og inne. Det er viktig at barnet holdes hjemme til det er helt friskt. Vi holder ikke barna inne hele dagen. Kan ikke barnet være ute, bør det holdes hjemme.

Hvis barnet ditt skulle bli sykt i barnehagen. Vil vi kontakte dere slik at barnet blir hentet. Har barnet oppkast/diare skal det jf. Folkehelseinstituttet holdes hjemme 48-timer etter siste utbrudd. Dette har med smittefare å gjøre. Det anbefales også at barnet holdes hjemme i 24 timer etter sist målte feber.

Sykdom hos barn handler ikke bare om barnets eget beste, men også om smittevern ovenfor andre barn på avdelingen og de voksne som jobber der. Når ditt barn er sykt, kan det også gå utover andre hvis det kommer tilbake til barnehagen mens det ennå er smittebærer.

Det første året barnet går i barnehagen er de ofte mer syke en de neste årene de går her. Og noen barn ser ut til å få alt som er av virus og smittsomme sykdommer. Vi har full forståelse for at dette stresser en allerede hektisk hverdag for mange. Men vil poengtere viktigheten av at barnets helse må tas hensyn til. Vi ønsker å ha barnet i barnehagen, men syke barn har det best hjemme.

**Det er ikke under NOEN omstendigheter ok å gi barna paracet eller andre smertestillende midler og sende de i barnehagen!**

Er du i tvil kan du lese mer om hva Folkehelseinstituttet anbefaler på <https://www.fhi.no/sv/barnehage/nar-ma-barnet-vare-hjemme-fra-barne/>

Det kan også være lurt å ta kontakt med barnehagen hvis du er usikker. Veldig ofte har flere barn de samme symptomene/sykdommene, og da vil dere kunne få beskjed om at dette er noe som går i barnehagen nå.